cyanic-selkie/wikianc huggingface dataset:
Όρκος Υπεροχής (Ηνωμένο Βασίλειο)
Κείμενο του όρκου όπως δημοσιεύθηκε το 1558
I, A. B., do utterly testify and declare in my conscience that the Queen's Highness is the only supreme governor of this realm, and of all other her Highness's dominions and countries, as well in all spiritual or ecclesiastical things or causes, as temporal, and that no foreign prince, person, prelate, state or potentate hath or ought to have any jurisdiction, power, superiority, pre-eminence or authority ecclesiastical or spiritual within this realm; and therefore I do utterly renounce and forsake all foreign jurisdictions, powers, superiorities and authorities, and do promise that from henceforth I shall bear faith and true allegiance to the Queen's Highness, her heirs and lawful successors, and to my power shall assist and defend all jurisdictions, pre-eminences, privileges and authorities granted or belonging to the Queen's Highness, her heirs or successors, or united or annexed to the imperial crown of this realm. So help me God, and by the contents of this Book.
Μετάφραση: Εγώ ο (Α. Β.) μαρτυρώ απολύτως και δηλώνω στη συνείδησή μου ότι η Βασίλισσα είναι ο μόνος ανώτατος κυβερνήτης αυτού του βασιλείου, και όλων των άλλων κυριαρχιών και χωρών της Υψηλότητας, καθώς και σε όλα τα πνευματικά ή εκκλησιαστικά πράγματα ή σκοπούς, ως χρονικά, και ότι δεν υπάρχει ξένος πρίγκιπας, πρόσωπο, πρεσβύτερος, πολιτεία ή δύναμη που έχει ή θα έπρεπε να έχει οποιαδήποτε δικαιοδοσία, εξουσία, ανωτερότητα ή υπεροχή εκκλησιαστική ή πνευματική εντός αυτού του κόσμου. Και, επομένως, αποκηρύσσω απολύτως και εγκαταλείπω όλες τις ξένες δικαιοδοσίες, τις εξουσίες, τις ανωτερότητες και τις αρχές, και υπόσχομαι ότι από τώρα και στο εξής θα έχω πίστη στην Αυτοκρατορία της Βασίλισσας, στους κληρονόμους της και στους νόμιμους διαδόχους της, και στη δύναμή μου θα βοηθήσω και θα υπερασπιστώ όλες τις δικαιοδοσίες, τις υπεροχές, τα προνόμια και τις αρχές που παραχωρούνται ή ανήκουν στην Αυτοκρατορία της Βασίλισσας, στους κληρονόμους ή τους διαδόχους της, ή ενωμένες ή προσαρτημένες στο αυτοκρατορικό στέμμα αυτού του βασιλείου. Βοήθησέ με λοιπόν, Θεέ μου, και από τα περιεχόμενα αυτού του Βιβλίου.
Τιμωρία
Οι Ρωμαιοκαθολικοί που αρνήθηκαν να πάρουν τον Όρκο Υπεροχής κατηγορήθηκαν για προδοσία με κατηγορίες Προμνημονευτή (Praemunire). Για παράδειγμα, ο Σερ Τόμας Μορ αντιτάχθηκε στον διαχωρισμό του Βασιλιά από τη Ρωμαιοκαθολική Εκκλησία στην Αγγλική Μεταρρύθμιση και αρνήθηκε να τον δεχτεί ως Υπέρτατη Κεφαλή της Εκκλησίας της Αγγλίας, έναν τίτλο που είχε δοθεί από το κοινοβούλιο μέσω του Νόμου Υπεροχής του 1534. Φυλακίστηκε το 1534 για την άρνησή του να πάρει τον όρκο, επειδή ο νόμος δυσφημεί την Παπική Αρχή, και την άρνησή του να δεχθεί την ακύρωση του γάμου του Ερρίκου με την Αικατερίνη της Αραγονίας. Το 1535, δικάστηκε για προδοσία, καταδικάστηκε για ψευδή μαρτυρία και αποκεφαλίστηκε.
Εξαιρέσεις
Κάτω από τη βασιλεία του Καρόλου Β' και του Ιακώβου Β', ο Όρκος Υπεροχής δεν χρησιμοποιήθηκε τόσο ευρέως από το Στέμμα. Αυτό οφείλεται σε μεγάλο βαθμό στις καθολικές συμπάθειες και τις πρακτικές αυτών των μοναρχών, και στον προκύπτοντα μεγάλο αριθμό Ρωμαιοκαθολικών που υπηρετούσαν σε επίσημες θέσεις. Παραδείγματα αξιωματούχων που δεν χρειάστηκαν ποτέ να πάρουν τον Όρκο περιλαμβάνουν τους Καθολικούς Συμβούλους, τον Σερ Στέφεν Ράις (Stephen Rice) και τον Τζάστιν Μακάρθι (Justin McCarthy). Η κεντρικότητα του Όρκου αποκαταστάθηκε υπό τη βασιλεία του Γουλιέμου Γ' και της Μαρίας Β' κατά την κοινή βασιλεία τους.
Παραπομπές
Κατηγορία:Όρκοι Κατηγορία:Πολιτική του Ηνωμένου Βασιλείου
Αγία Νίνα
Η Αγία Νίνα (γεωργιανά: წმინდა ნინო, αρμενικά: Սուրբ Նունե, 280 - 338 ή 340) είναι γυναικεία προσωπικότητα του χριστιανισμού, που κήρυξε τον Χριστιανισμό στη Γεωργία, που κατέληξε στον εκχριστιανισμό της Ιβηρίας. Πολλές είναι οι πηγές που συγκλίνουν ως προς το μέρος της γέννησής της δηλαδή την Κολάστρη της Καππαδοκίας. Η οικογένειά της ήταν ελληνόφωνη, επίσης, βάσει κάποιων πηγών. Γενικότερα, σχετικά την καταγωγή της και την οικογένειά της, η Ρωμαιοκαθολική με την Ορθόδοξη Εκκλησία, σημειώνουν διαφορές.
Η Ορθόδοξη Εκκλησία αναφέρει για αυτήν: Κατά τη διάρκεια των παιδικών της χρόνων, μεγάλωσε με μία καλόγρια, στη Βηθλεέμ. Ο θείος της τότε που ήταν πατριάρχης Ιεροσολύμων, τη βοήθησε να πάει στη Ρώμη, όπου κατόπιν πήγε στη Ιβηρία για να κηρύξει τον χριστιανισμό. Ο θρύλος λέει ότι ήρθε η Παναγία στον ύπνο της και της είπε να πάει εκεί. Πηγαίνοντας στην Ιβηρία, κυνηγήθηκε από τον Τιριδάτη Γ΄ της Αρμενίας, περνώντας το Βασίλειο της Αρμενίας. Στην Αρμενία άνηκε σε μια κοινότητα με 35 παρθένες, οι οποίες τελικά δολοφονήθηκαν όλες από τον Τιριδάτη, εκτός από αυτήν. Λίγο αργότερα και οι 35 γυναίκες αγιοποιήθηκαν από την Αρμενική Αποστολική Εκκλησία. Από την άλλη, η Ρωμαιοκαθολική Εκκλησία βάσει του Τυράννιου Ρουφίνου, αναφέρει: Η Νίνα δεν πήγε στην Ιβηρία με δική της βούληση, αλλά ήταν σκλάβα που μεταφέρθηκε εκεί, ενώ και το οικογενειακό δέντρο της δεν είναι ξεκάθαρο.
Σύμφωνα με τον θρύλο, η Νίνα, πραγματοποίησε ένα θαύμα, με το οποίο έσωσε τη Βασίλισσα Νανά της Ιβηρίας καθώς επίσης και τον παγανιστή Βασιλιά Μίριαν Γ΄, ο οποίος χαμένος όπως ήταν σε ένα ταξίδι για κυνήγι, προσευχήθηκε στον Θεό της Νίνα και βρήκε τον δρόμο της επιστροφής. Το 327, ο Μίριαν ανακήρυξε τον Χριστιανισμό ως την επίσημη θρησκεία του Βασιλείου, με τη Νίνα να συνεχίζει το έργο της εκεί, μέχρι και τον θάνατό της. Ο τάφος της βρίσκεται στο Μοναστήρι Μπόντμπε, στο Καχέτι, στην ανατολική Γεωργία. Η Αγία Νίνα είναι μία από τις σημαντικότερες φιγούρες της Γεωργιανής Ορθόδοξης Εκκλησίας. Ενώ ο χαρακτηριστικός σταυρός της «ჯვარი ვაზისა» (Τζβαρι Βαζισα) είναι ένα άκρως σημαντικό σύμβολο της Γεωργιανή Εκκλησία.
Υμνογραφία
Ήχος πλ α’. Τον συνάναρχον λόγον
Ως ωραίοι οι πόδες σου οι ζηλώσαντες ακολουθήσαι ταίς τρίβοις των αποστόλων Χριστού, Νίνα σκεύος Παρακλήτου παμφαέστατον’ όθεν τιμώντες σε πιστώς, Γεωργίας φρυκτωρέ φωτόλαμπρε, σε αιτούμεν’ ημών τα σκότη λιταίς σου της αγνωσίας πόρρω σκέδασον.
Εξωτερικοί σύνδεσμοι
Κατηγορία:Καππαδόκες Έλληνες Κατηγορία:Γυναίκες στην Αρχαία Ρώμη Κατηγορία:Μικρασιατικός Ελληνισμός
Ρεπουμπλικανικό Κόμμα (ΗΠΑ)
Το Ρεπουμπλικανικό Κόμμα (αγγλικά: Republican Party), επίσης γνωστό ως Μεγάλο Παλαιό Κόμμα ή GOP (Grand Old Party), ιδρύθηκε το 1854 και είναι το ένα από τα δύο μεγαλύτερα πολιτικά κόμματα των Ηνωμένων Πολιτειών μαζί με το Δημοκρατικό κόμμα. Στη σύγχρονη πολιτική περίοδο το κόμμα αυτό θεωρείται ως το πιο συντηρητικό από τα δύο. Ο πρώην πρόεδρος των ΗΠΑ Ντόναλντ Τραμπ είναι "Ρεπουμπλικάνος".
Το επίσημο σύμβολο του Ρεπουμπλικανικού κόμματος είναι ο ελέφαντας.
Ιστορία
Το Ρεπουμπλικανικό Κόμμα έχει τις ρίζες του στη δεκαετία του 1850 όταν όλοι οι πολιτικοί που αντιδρούσαν στην δουλεία και ένωσαν τις δυνάμεις τους για να εμποδίσουν την επέκτασή της στις περιοχές του Κάνσας και της Νεμπράσκα όπως υποχρέωνε ο νόμος Kansas-Nebraska-Act που είχε ψηφίσει η κυβέρνηση του Δημοκρατικού Κόμματος.
Οι Αντιρατσιστές πολιτικοί αποφάσισαν στις συναντήσεις τους να δημιουργήσουν ένα νέο κόμμα το Ρεπουμπλικανικό το οποίο και δημιούργησαν στο Μίσιγκαν τον Ιούλιο του 1854 και το οποίο μέσα σε λίγο χρόνο απέκτησε πολλούς οπαδούς και ουσιαστικά εκτόπισε το μέχρι τότε αντιπολιτευόμενο τους Δημοκρατικούς κόμμα, τους Γουίγκς.
Ιδεολογία και θέσεις
Η γενική κατεύθυνση του Ρεπουμπλικανικού Κόμματος των Ηνωμένων Πολιτειών βασίζεται στον Αμερικανικό συντηρητισμό (ο οποίος βρίσκεται στο πεδίο του συντηρητισμού), εν αντιθέσει με τον μοντέρνο Αμερικανικό φιλελευθερισμό (ο οποίος βρίσκεται στο πεδίο του σύγχρονου φιλελευθερισμού) που πρεσβεύει κυρίως το Δημοκρατικό Κόμμα.
Οι θέσεις αμφότερων των δύο μεγάλων κομμάτων, έχουν εξελιχθεί και μετατοπιστεί με το πέρασμα των χρόνων.
Οικονομία
Το Ρεπουμπλικανικό Κόμμα υιοθετεί και υποστηρίζει τον δημοσιονομικό και νομισματικό συντηρητισμό και τάσσονται υπέρ του οικονομικού συστήματος laissez-faire, του περιορισμένου ρόλου του κράτους, των ελεύθερων αγορών, των φορολογικών περικοπών και των μειωμένων δημοσίων δαπανών και την απορρύθμιση των εταιρειών.
Επίσης, είναι υπέρ των ιδιωτικοποιήσεων, της μείωσης των κυβερνητικών προγραμμάτων πρόνοιας και των επιδομάτων υπέρ των ιδιωτικών μη-κερδοσκοπικών οργανισμών και της ατομικής ευθύνης. Ακόμα, όσον αφορά τα εργατικά συνδικάτα, οι Ρεπουμπλικανοί υποστηρίζουν περιορισμούς στην δύναμη και την επιρροή τους. Τέλος, οι Ρεπουμπλικανοί τείνουν να πιστεύουν ότι οι ιδιωτικές δαπάνες είναι αποτελεσματικότερες των δημοσίων δαπανών, ενώ γενικά αντιτίθενται στον φόρο ακίνητης περιουσίας.
Οι σύγχρονοι Ρεπουμπλικανοί είναι υποστηρικτές της οικονομικής θεωρίας των οικονομικών της προσφοράς. Ιδιαίτερα, πολλές δημοσιονομικές πολιτικές επηρεάστηκαν από την περίοδο διακυβέρνησης του προέδρου Ρόναλντ Ρήγκαν.
Στον τομέα της προνοιακής πολιτικής, οι Ρεπουμπλικανοί αντιτίθενται στα προγράμματα κοινωνικής προστασίας για τους χαμηλόμισθους, υποστηρίζοντας ότι η συγκεκριμένη πολιτική ενθαρρύνει την τεμπελιά, την μη αποδοτικότητα και την εξάρτηση από το κράτος. Υποστηρίζουν την ατομική ευθύνη και αυτοδιάθεση, προκειμένου οι πολίτες να αναλαμβάνουν την προσωπική ευθύνη του εαυτού τους.
Κοινωνικά θέματα
Όσον αφορά τα κοινωνικά θέματα, το Ρεπουμπλικανικό Κόμμα ασπάζεται κατά κύριο λόγο τον κοινωνικό συντηρητισμό. Οι κοινωνικά συντηρητικοί υποστηρίζουν σαφώς το δόγμα "νόμος και τάξη", τις παραδοσιακές οικογενειακές αξίες οι οποίες έχουν υπόβαθρο στον Χριστιανισμό. Γενικά αντιτίθενται σε νόμους για την άμβλωση, για τον γάμο των ομόφυλων ζευγαριών, τα δικαιώματα των διεμφυλικών ατόμων, την ολοκληρωμένη σεξουαλική διαπαιδαγώγηση και την χρήση ναρκωτικών για ψυχαγωγικούς σκοπούς. Η πλειονότητα του Ρεπουμπλικανικού Κόμματος, αντιτίθενται στον έλεγχο και των περιορισμό της χρήσης όπλων, στη θετική δράση και την παράνομη μετανάστευση.
Εκλογικός σχολιασμός
αριστερά|μικρογραφία|228x228px|Ο Αβραάμ Λίνκολν, 16ος Πρόεδρος των Ηνωμένων Πολιτειών (1861-1865) και ο πρώτος Ρεπουμπλικανός που κατείχε το αξίωμα Από την δημιουργία του το 1854 και για πάνω από έναν αιώνα μέχρι το 1964, το Ρεπουμπλικανικό Κόμμα είχε ταυτιστεί με την υποστήριξη των αφροαμερικανών και των μειονοτήτων. Μέχρι το 1935 όλοι οι αφροαμερικανοί βουλευτές ήταν Ρεπουμπλικάνοι ενώ μέχρι το 1979 και όλοι οι αφροαμερικανοί Γερουσιαστές ήταν Ρεπουμπλικάνοι.
Αμέσως μετά τη δημιουργία του κόμματος, οι Ρεπουμπλικάνοι δεν κατάφεραν το 1856 να εκλέξουν πρόεδρο τον Τζον Φριμοντ ο όποιος είχε καλέσει τη Βουλή των Αντιπροσώπων και τη Γερουσία να καταργήσουν την δουλεία.
Πρώτες Προεδρίες
Το 1860 ο Ρεπουμπλικανός Αβραάμ Λίνκολν, εκμεταλλευόμενος την διάσπαση του Δημοκρατικού Κόμματος, νίκησε στις εκλογές τον Δημοκρατικό Τζον Μπρέκενριντζ. Ως προοδευτικός πρόεδρος προσπάθησε να εφαρμόσει πολιτική κατά την δουλείας με αποτέλεσμα να αποσχιστούν 7 νότιες πολιτείες και να ξεκινήσει ο Αμερικανικός Εμφύλιος Πόλεμος (1861-65) μεταξύ Βορείων και Νοτίων πολιτειών.
Το 1863 ανακοίνωσε την ‘για πάντα απελευθέρωση’ όλων των αφροαμερικανών σκλάβων που ήταν στις αποσχισθείσες και εμπόλεμες νότιες πολιτείες και τους κάλεσε να συνταχθούν ως ελεύθεροι πολίτες με το στρατό των Βορείων. Το 1865, μετά τη νίκη των Βόρειων στον Εμφύλιο, η κατάργηση της δουλείας έγινε Συνταγματική με την προσθήκη του 13ου άρθρου στο Αμερικανικό Σύνταγμα.
Το Ρεπουμπλικανικό Κόμμα, από την δεκαετία του 1870 μέχρι και τη δεκαετία του 1890, στις περισσότερες πολιτείες βρίσκονταν σε μια ισορροπία, όσον αφορά τα νομοθετικά σώματα, με το Δημοκρατικό Κόμμα το οποίο όμως κυριαρχούσε πλήρως στις πολιτείες του Νότου. Εάν εξαιρέσουμε τις δύο τετραετίες του Δημοκρατικού Προέδρου Γκρόβερ Κλίβλαντ (1885-1889 και 1893-1897) οι Ρεπουμπλικανοί μονοπώλησαν το προεδρικό αξίωμα αρκετές δεκαετίες και λόγω της νίκης στον Εμφύλιο και λόγω της προοδευτικότητάς τους στα κοινωνικά θέματα
Προεδρία ΜακΚίνλεϊ μικρογραφία|259x259εσ|Οδυσσεύς Γκραντ, 18ος Πρόεδρος των Ηνωμένων Πολιτειών (1869-1877)
Το 1896 οι Ρεπουμπλικανοί σαρώνουν στις εκλογές κερδίζοντας Βουλή, Γερουσία και Προεδρία με τον Γουίλιαμ ΜακΚίνλεϊ ο οποίος ήταν υπέρμαχος της προστασίας των αμερικανικών προϊόντων με υψηλούς δασμούς για τα εισαγόμενα και του ισχυρού νομίσματος σταθερά συνδεδεμένου με τον κανόνα χρυσού. Αντίθετα οι Δημοκρατικοί ήταν υπέρ του φθηνού χρήματος με χαμηλά επιτόκια συνδεδεμένου με ασθενέστερο κανόνα χρυσού και αργύρου..
Η δολοφονία του ΜακΚίνλεϊ το 1901 (είχε ξαναεκλεγεί το 1900) ανεβάζει στην προεδρία τον αντιπρόεδρό του Θεόδωρο Ρούσβελτ, ο οποίος πιο προοδευτικός από τον προκάτοχό του έδωσε μεγάλη σημασία στη προστασία των φυσικών πόρων της χώρας.
Προεδρία Θεοδώρου Ρούβζελτ, Γουίλιαμ Ταφτ, Γουόρεν Χάρντινγκ και Χέρμπερτ Χούβερ αριστερά|μικρογραφία|233x233px|Θεόδωρος Ρούζβελτ, 26ος Πρόεδρος των Ηνωμένων Πολιτειών (1901–1909)
Ο Ρούσβελτ επανεκλέγεται το 1904 και για το 1908 προτείνει για πρόεδρο το φίλο του και υπουργό Πολέμου Γουίλιαμ Τάφτ ο οποίος κάνει μια εύκολη εκλογή. Όμως σύντομα ο Ρούζβελτ διαφωνεί με τη συντηρητικότερη πολιτική του Ταφτ και έτσι πριν τις εκλογές του 1912 βάζει υποψηφιότητα για το χρίσμα των Ρεπουμπλικανών εναντίον του Ταφτ, όπου όμως αποτυγχάνει. Στενοχωρημένος δημιουργεί το Προοδευτικό Κόμμα (Progressive Party) και κατεβαίνει στις εκλογές διασπώντας έτσι το Ρεπουμπλικανικό Κόμμα  με αποτέλεσμα να κερδίσει την προεδρία ο υποψήφιος των Δημοκρατικών Γούντρο Γουίλσον (ο οποίος και επανεκλέγεται το 1916).
Όμως τα οικονομικά προβλήματα που συσσωρεύονται στην αμερικανική οικονομία βγάζουν πρόεδρο στις εκλογές του 1920 τον Ρεπουμπλικανό Γουόρεν Χάρντινγκ ο οποίος κατορθώνει να βελτιώσει σημαντικά την οικονομία.
Η  βελτίωση της οικονομίας υπό τους Ρεπουμπλικανούς ήταν τόσο μεγάλη και διαρκής που όχι μόνο οδήγησε το Ρεπουμπλικανικό Κόμμα να κερδίσει τις προεδρικές εκλογές του 1924 και του 1928 αλλά δημιούργησε και την οικονομική φούσκα σε όλες τις αξίες της αμερικανικής οικονομίας. Η οικονομική φούσκα ‘έσπασε’ το 1929 βυθίζοντας τις Ηνωμένες Πολιτείες (και τον κόσμο όλο) στη μεγαλύτερη χρηματιστηριακή και οικονομική κρίση όλων των εποχών. αριστερά|μικρογραφία|240x240px|Χέρμπερτ Χούβερ, 31ος Πρόεδρος των Ηνωμένων Πολιτειών (1929–1933)Ως συνέπεια της οικονομικής καταστροφής, το Ρεπουμπλικανικό Κόμμα έχασε την δημοτικότητά του και ο Πρόεδρος Χέρμπερτ Χούβερ ηττήθηκε κατά κράτος στις εκλογές του 1932 από τον Δημοκρατικό Φραγκλίνο Ρούζβελτ.
Με το θάνατο του Δημοκρατικού Ρούζβελτ το 1945, ένα χρόνο μετά την 4η εκλογή του (ο μόνος αμερικανός πρόεδρος που εξελέγη πάνω από 2 θητείες) έγινε πρόεδρος ο αντιπρόεδρός του Χάρι Τρούμαν ο οποίος κατόρθωσε να κερδίσει οριακά τις εκλογές του 1948 και ουσιαστικά να κρατήσει τους Ρεπουμπλικανούς εκτός προεδρίας μια 20ετία.
Προεδρία Ντουάιτ Αϊζενχάουερ, Ρίτσαρντ Νίξον και Τζέραλντ Φορντ αριστερά|μικρογραφία|225x225εσ|Ντουάιτ Αϊζενχάουερ, 34ος Πρόεδρος των Ηνωμένων Πολιτειών (1953–1961)Το 1952 το Ρεπουμπλικανικό Κόμμα έχρισε υποψήφιό τον αρχιστράτηγο των συμμαχικών δυνάμεων Ντουάιτ Αϊζενχάουερ ο οποίος αν και κεντρώος στις πεποιθήσεις, ακολούθησε την πιο συντηρητική γραμμή του Κόμματος. Αυτή προέβλεπε έντονο αντικομμουνισμό, τόσο στο εσωτερικό όσο και στο εξωτερικό, μείωση της κυβερνητικής παρέμβασης στην οικονομία και μειώσεις φόρων των πλουσίων.
Έχοντας κερδίσει και τις εκλογές του 1956, ο Αϊζενχάουερ, ως μετριοπαθής Ρεπουμπλικανός, προώθησε τα πολιτικά δικαιώματα υπογράφοντας το Νόμο των Δικαιωμάτων (Civil Rights Act) του 1957 και του 1960, επεξέτεινε την κοινωνική ασφάλιση, αύξησε το κατώτερο μισθό και δημιούργησε το Υπουργείο Υγείας και Πρόνοιας.
Το Ρεπουμπλικανικό Κόμμα στο περίοδο αυτή γίνεται πόλος έλξης για τους μικρούς και μεγάλους επιχειρηματίες, την νέα μεσαία τάξη των προαστίων και κυρίως των λευκών νότιων οι οποίοι αν και παραδοσιακά Δημοκρατικοί έχουν δυσαρεστηθεί πολύ από τις νέες προοδευτικές πολιτικές  του Δημοκρατικού Κόμματος.
Παρόλο αυτά ο Ρεπουμπλικανός Ρίτσαρντ Νίξον, αντιπρόεδρος του Αϊζενχάουερ, χάνει οριακά τις εκλογές του 1960 από τον νεοεμφανιζόμενο, χαρισματικό και μη αναμενόμενο υποψήφιο του Δημοκρατικού Κόμματος Τζον Κένεντι.
Η διαμάχη εντός του Ρεπουμπλικανικού Κόμματος μεταξύ μετριοπαθών και συντηρητικών εντείνεται στο Συνέδριο το 1964 με τελικό αποτέλεσμα να λάβει το χρίσμα των Ρεπουμπλικανών ο Συντηρητικός Μπάρι Γκολντγοότερ ο οποίος ηττάται κατά κράτος από τον Δημοκρατικό Λίντον Τζόνσον, αντιπρόεδρο του Κένεντι και διάδοχό του μετά τη δολοφονία του δεύτερου.μικρογραφία|236x236εσ|Ρίτσαρντ Νίξον, 37ος Πρόεδρος των Ηνωμένων Πολιτειών (1969–1974)|εναλλ.=
Στις εκλογές του 1968 οι μετριοπαθείς Ρεπουμπλικανοί έχουν ανακτήσει την δύναμή τους με αποτέλεσμα το χρίσμα του Κόμματος να ξαναλάβει ο Ρίτσαρντ Νίξον ο οποίος και κατάφερε να κερδίσει στις προεδρικές εκλογές τον Χιούμπερτ Χάμφρεϊ, υποψήφιο των Δημοκρατικών και αντιπρόεδρο του Τζόνσον. Στις εκλογές αυτές πολλοί λευκοί νότιοι ψηφοφόροι των Δημοκρατικών ψήφισαν τον Νίξον, καθώς διευρύνεται η προσχώρηση Νότιων Δημοκρατικών στο Ρεπουμπλικανικό Κόμμα. Χαρακτηριστικό είναι ότι 11 Νότιες πολιτείες ψήφισαν τον Ρεπουμπλικανό Νίξον και μόνο μία Νότια πολιτεία ψήφισε τον Δημοκρατικό Χάμφρεϊ.
Το 1972 κερδίζει πάλι τις προεδρικές εκλογές ο Νίξον ο οποίος όμως παραιτείται τον Αύγουστο του 1974 λόγω του σκανδάλου της παράνομης παρακολούθησης των Δημοκρατικών «Γουτεργκέιτ», και  την προεδρία αναλαμβάνει ο Τζέραλντ Φορντ.
Το 1976 ο Ρεπουμπλικανός Τζέραλντ Φόρντ χάνει οριακά τις εκλογές από τον Νότιο υποψήφιο των Δημοκρατικών Τζίμι Κάρτερ.
'''Προεδρία Ρόναλντ Ρήκαν και Τζόρτζ Χ.Ο. Μπους''' μικρογραφία|Ρόναλντ Ρήγκαν, 40ος Πρόεδρος των Ηνωμένων Πολιτειών (1981-1989)|244x244εσΤο 1980 ο Ρεπουμπλικανός Ρόναλντ Ρίγκαν κερδίζει δυνατά τον Τζίμι Κάρτερ και βοηθά πολύ το Ρεπουμπλικανικό Κόμμα να κερδίσει την πλειοψηφία στην Γερουσία. Ο Ρίγκαν κάνει μεγάλες μειώσεις στην φορολογία και ανασυγκροτεί τις Αμερικανικές ένοπλες δυνάμεις.
Η υψηλή δημοφιλία του Ρίγκαν και η βελτίωση της οικονομίας οδηγεί σε μια μεγάλη νίκη το Ρεπουμπλικανικό Κόμμα στις εκλογές του 1984. Ο Ρίγκαν κερδίζει τις 49 από τις 50 τις πολιτείες της χώρας ενώ ο Δημοκρατικός Μοντέιλ μόνο μία.
Το 1988 ο Ρεπουμπλικανός Τζορτζ Χέρμπερτ Μπους (πατέρας), αντιπρόεδρος του Ρίγκαν το διάστημα 1981 – 1988, νικά στις εκλογές τον ελληνοαμερικανό Μάικλ Δουκάκη. Επί των ημερών του το 1990 γίνεται ο ‘Πόλεμος του Κόλπου’ όπου στέλνει Αμερικανικά στρατεύματα στο Ιράκ για να απελευθερώσουν το Κουβέιτ ενώ το 1991 πέφτει ο Κομμουνισμός σε Σοβιετική Ένωση και Ανατολική Ευρώπη.αριστερά|μικρογραφία|243x243εσ|Τζόρτζ HW Μπούς, 41ος Πρόεδρος των Ηνωμένων Πολιτειών (1989-1993)Το 1992 ο Τζορζ Χ. Μπους χάνει της εκλογές από το Δημοκρατικό Μπιλ Κλίντον, τον τρίτο νεαρότερο Πρόεδρο των Ηνωμένων Πολιτειών (46 ετών) μετά τον Θεόδωρο Ρούζβελτ (1901 – 42 ετών) και Τζον Κένεντι (1961 – 43 ετών).
Οι Ρεπουμπλικανοί έχοντας την πλειοψηφία σε Βουλή και Γερουσία προσπαθούν να φέρουν εμπόδια στην κοινωνική πολιτική του Κλίντον πράγμα που οδήγησε στην επανεκλογή του Κλίντον στη Προεδρία το 1996.
'''Προεδρία Τζορτζ Ο. Μπους και Ντόναλντ Τραμπ''' δεξιά|μικρογραφία|243x243px|Τζόρτζ W. Μπους, 43ος Πρόεδρος των Ηνωμένων Πολιτειών (2001–2009)Το 2000 ο Ρεπουμπλικανός Κυβερνήτης του Τέξας Τζορζ Γουόκερ Μπους (Γιος του Τζορτζ Χ. Μπους) γίνεται πρόεδρος κερδίζοντας τον δημοκρατικό Αλ Γκορ σε μια από τις πιο αμφιλεγόμενες εκλογές στην ιστορία της χώρας παρόλο που ο Μπους πήρε 500.000 ψήφους λιγότερες από τον Αλ Γκορ σε εθνικό επίπεδο. Αυτό είχε ξανασυμβεί άλλες 3 φορές στην ιστορία (1824, 1876, 1888). Η περίπτωση του 2000 εξηγείται από το πλειοψηφικό σύστημα των εκλογών αλλά και από το γεγονός ότι η χειρόγραφη επανακαταμέτρηση των ψήφων της πολιτείας Φλόριντα (Κυβερνήτης ο Τζεφ Μπους, αδελφός του Τζορζ Γ. Μπους) διακόπηκε με απόφαση του Ανώτατου Δικαστηρίου της χώρας. Οι Ρεπουμπλικανοί, έχοντας κεφαλαιοποιήσει την πολιτική τους κατά της τρομοκρατίας μετά την επίθεση στους ‘Δίδυμους Πύργους’ στην Νέα Υόρκη το Σεπτέμβριο του 2001, κερδίζουν πολλές θέσεις στην Γερουσία και τη Βουλή στις ενδιάμεσες εκλογές του 2002 και ο Μπους κατορθώνει οριακά να κερδίσει τις προεδρικές εκλογές του 2004.
Στις εκλογές που έρχονται, στις 8 Νοεμβρίου 2016, ο υποψήφιος τών Ρεπουμπλικάνων Ντόναλντ Τραμπ αντιμετωπίζει την υποψήφια των Δημοκρατικών Χίλαρι Κλίντον. Το Ρεπουμπλικανικό Κόμμα νικάει της εκλογές του 2016. Στις 3 Νοεμβρίου 2020 ο Τραμπ, ηττάται από τον υποψήφιο του Δημοκρατικού Κόμματος, Τζο Μπάιντεν με ποσοστό 51,4% και 306 εκλέκτορες, έναντι 46,9% και 232 εκλεκτόρων του αντιπάλου του.
Παραπομπές
Κατηγορία:Πολιτικά κόμματα των Ηνωμένων Πολιτειών Αμερικής
Κονδυλώματα
εναλλ.=Παρά την επανειλημμένη χειρουργική αφαίρεση, τα κονδυλώματα επανεμφανίστηκαν. Από την τελευταία επέμβαση, ο πόνος ήταν τόσο έντονος που η 41χρονη γυναίκα είναι σχεδόν ανίκανη να περπατήσει.|μικρογραφία|Βαθιά οδυνηρά κονδυλώματα στα πέλματα των ποδιών Τα κονδυλώματα είναι κλινικός όρος που αναφέρεται σε διογκώσεις που αναπτύσσονται στο δέρμα, ή στους βλεννογόνους, οι οποίες προκαλούνται από τον ιό των ανθρωπίνων θηλωμάτων HPV. Τα κονδυλώματα του δέρματος αποκαλούνται επίσης μαντραβίτσες ή μυρμηγκιές. Μέχρι στιγμής έχουν αναγνωρισθεί 189 υποτύποι του ιού των θηλωμάτων (PV) από τους οποίους οι 120 προσβάλουν τον άνθρωπο, περίπου οι 40 είναι σεξουαλικά μεταδιδόμενοι, ενώ λίγοι από αυτούς προκαλούν κονδυλώματα. Επειδή η ομάδα των Ιών HPV είναι μεγάλη, στην Ελληνική βιβλιογραφία αλλά και στην Αγγλοσαξωνική επικρατεί ο διαχωρισμός σε: Καλό είναι να μην γίνεται σύγχυση ανάμεσα στις δύο αυτές δερματολογικές παθήσεις γιατί οφείλονται σε διαφορετικούς τύπους Ιών HPV.
Κονδυλώματα
Τα κονδυλώματα μπορεί να είναι οξυτενή ή επίπεδα. Τα οξυτενή κονδυλώματα είναι καλοήθεις αλλοιώσεις που δεν προκαλούν καρκίνο, σε αντίθεση με τα επίπεδα κονδυλώματα που θεωρούνται προκαρκινικές αλλοιώσεις και αν δεν αντιμετωπιστούν άμεσα μπορεί να οδηγήσουν σε καρκίνο. Ο ιός των ανθρωπίνων θηλωμάτων (HPV), είναι ο ιός ο οποίος προκαλεί τα κονδυλώματα. Τα κονδυλώματα εμφανίζονται στο δέρμα και στις βλεννογόνες μεμβράνες του σώματος, ως μικρές διογκώσεις. Αν και τα κονδυλώματα δεν εμφανίζονται μόνο στα γεννητικά όργανα του ανθρώπου, ωστόσο η εμφάνισή τους στο σημείο αυτό, έχει ιδιαίτερη σημασία. Η μεγάλη σημασία που έχουν τα κονδυλώματα όταν εμφανίζονται στην περιοχή αυτή, βασίζεται στο γεγονός ότι σχεδόν το σύνολο των γυναικών που έχουν εμφανίσει καρκίνο του τραχήλου, έχουν εμφανίσει και κονδυλώματα στην περιοχή αυτή. Παρά την παραπάνω διαπίστωση, είναι σημαντικό να τονισθεί ότι δεν παρουσιάζουν όλες οι γυναίκες, που έχουν παρουσιάσει κονδυλώματα, καρκίνο του τραχήλου. Οι έρευνες μέχρι στιγμής, έχουν πιστοποιήσει 180 τύπους του ιού που προκαλεί κονδυλώματα. Από αυτούς οι 40 είναι τύποι οι οποίοι προσβάλουν τα γενετικά όργανα και μία μικρή μειοψηφία από αυτούς έχει την τάση να προσβάλει το DNA προκαλώντας αλλοιώσεις στον τράχηλο, το αιδοίο ή τον κόλπο. Τα κονδυλώματα τα οποία εμφανίζονται στην περιοχή των γεννητικών οργάνων, είναι σεξουαλικά μεταδιδόμενοι. Πρέπει εδώ να τονισθεί πως τα κονδυλώματα μολύνουν το υγιές δέρμα με απλή επαφή συνεπώς δεν απαιτείται ολοκληρωμένη σεξουαλική επαφή για την μόλυνση.
Οι επιπλοκές των κονδυλωμάτων διακρίνονται σε ελάσσονες και μείζονες και είναι οι εξής: Κονδυλώματα πρωκτικής χώρας
Πρόληψη - θεραπεία
Το Gardasil είναι ένα εμβόλιο που προστατεύει από τους τύπους 16,18,6,11 του HPV. Τύποι 6 και 11 του ιού προκαλούν κονδυλώματα των γεννητικών οργάνων, ενώ 16 και 18 προκαλούν καρκίνο του τραχήλου της μήτρας. Το εμβόλιο είναι προληπτικό, δεν είναι θεραπευτικό και πρέπει να δοθεί πριν από την έκθεση στον ιό για να είναι αποτελεσματικό, καλύτερα πριν από την έναρξη σεξουαλικής δραστηριότητας. Το εμβόλιο είναι ευρέως διαδεδομένο και έχει εγκριθεί για τις γυναίκες ενώ είναι υπό δοκιμή για τους νέους άντρες. Έχει εγκριθεί για τους άνδρες σε ΗΠΑ, Καναδά και Ηνωμένο Βασίλειο. Για να εξαλειφθεί πρέπει να καυτηριαστεί. Ενδείκνυται ο ψυχρός καυτηριασμός. Είναι μεταδοτική, αν και όχι εύκολα. Μετά από ψυχρό καυτηριασμό εξαφανίζεται περίπου 15 μέρες από την εφαρμογή.
Εκτός από το εμβόλιο, ο ιδανικότερος τρόπος προστασίας από τα δερματικά και τα οξυτενή κονδυλώματα είναι η τήρηση ορισμένων απλών πρακτικών σε καθημερινή βάση. Επιπλέον, ιδιαίτερη προσοχή απαιτείται από άτομα που αλλάζουν συχνά ερωτικούς συντρόφους.
Το προφυλακτικό είναι ένας από τους τρόπους προφύλαξης, ιδιαίτερα όταν πρόκειται για νέο ερωτικό σύντροφο. Ωστόσο, το προφυλακτικό από μόνο του δεν μας προστατεύει 100% από τη μετάδοση του ιού, καθώς δεν καλύπτει τη βάση του πέους, ενώ τα οξυτενή κονδυλώματα μπορεί να υπάρχουν και σε άλλα σημεία της περιγεννητικής ή περιπρωκτικής περιοχής. Επιπλέον, το προφυλακτικό δεν μπορεί να χρησιμοποιηθεί σε όλα τα είδη σεξουαλικής συνεύρεσης.
Το τεστ Παπανικολάου είναι μια εξέταση που επιτρέπει την ανίχνευση υφιστάμενων βλαβών και αλλοιώσεων. Ωστόσο, δεν εμφανίζει εγκαίρως τη μόλυνση από τον ιό HPV. Αυτό είναι δυνατό μόνο μέσω της εξειδικευμένης εξέτασης HPV test και μέσω της κολποσκόπησης με διενέργεια βιοψίας. Σημαντικό είναι επίσης να γίνεται εξέταση από τον ίδιο τον ασθενή, να εξετάζεται ο/η ερωτικός σύντροφος για πιθανή μετάδοση του ιού, το οποίο ισχύει στις περισσότερες περιπτώσεις ακόμα και αν πρόκειται για υποκλινικές βλάβες, αλλά και η αποφυγή των μικροτραυματισμών στη γεννητική περιοχή.
Όσον αφορά τη θεραπεία, υπάρχουν αρκετές διαθέσιμες θεραπευτικές επιλογές. Καταρχήν στην αγορά υπάρχουν διάφορες κρέμες, αλοιφές και λοσιόν οι οποίες εφαρμόζονται τοπικά από τον/την ασθενή. Το πρόβλημα με αυτή την επιλογή είναι ότι πολλές φορές δεν γίνεται σωστή εφαρμογή σε όλες τις βλάβες με αποτέλεσμα την υποτροπή των βλαβών, αλλά και η μη συνεπής τήρηση του θεραπευτικού σχήματος από τους ασθενείς σε πολλές περιπτώσεις.
Στο δερματολογικό ιατρείο η αντιμετώπιση των οξυτενών κονδυλωμάτων μπορεί να γίνει μέσω της χρήσης laser διοξειδίου του άνθρακα (CO2). Με το συγκεκριμένο laser επιτυγχάνεται ακριβής εξάχνωση των βλαβών, χωρίς να επηρεάζονται οι γειτονικοί υγιείς ιστοί, χάρη στην εστιασμένη δέσμη υπέρυθρου φωτός που διαθέτει. Παράλληλα, η χρήση ειδικών μεγεθυντικών φακών επιτρέπει την ανίχνευση και αντιμετώπιση όλων των βλαβών, ακόμα και αυτών που δεν είναι ορατές με γυμνό μάτι.
Υπάρχει μία νέα θεραπεία για τα κονδυλώματα των γεννητικών οργάνων. Βασικά πρόκειται μόνο για πράσινο τσάι σε μορφή αλοιφής. Δοκιμάστηκε σε 1.000 άνδρες και γυναίκες και παρουσιάστηκε πλήρης ίαση όλων των κονδυλωμάτων των εξωτερικών γεννητικών οργάνων σε περισσότερους από τους μισούς ασθενείς με ποσότητα μόλις 10% ή 15% πράσινου τσαγιού στην αλοιφή. Αυτά τα εκπληκτικά αποτελέσματα έχουν ενσωματωθεί επίσημα στις τελευταίες κατευθυντήριες γραμμές του Centers for Disease Control.
Τα αποτελέσματα μίας μελέτης σε 63 ασθενείς που διενεργήθηκε το 2000, έδειξε ότι το μανιτάρι κόρντισεπς σίνενσις βοήθησε σημαντικά στους αιματολογικούς δείκτες IL-2 και IL-10. Επίσης, μείωσε σημαντικά την επανεμφάνιση στα οξυτενή κονδυλώματα [2].
Εξωτερικοί σύνδεσμοι
2. Zhong Yao Cai. 2000 Jul;23(7):402-4. [ Effect of Cordyceps sinensis on the Th1/Th2 cytokines in patients with Condyloma Acuminatum ]. [Article in Chinese] Gao Q1, Wu G, He D. Κατηγορία:Ιογενείς ασθένειες Κατηγορία:Δερματικές ασθένειες
ΦΚ Άαραου
Η ΦΚ Άαραου είναι μια ελβετική ποδοσφαιρική ομάδα από το Άαραου. Αγωνίζεται στο Πρωτάθλημα ποδοσφαίρου Ελβετίας. Η ομάδα ιδρύθηκε στις 26 Μαΐου 1902 από εργάτες εντός τοπικού ζυθοποιείου. Τα πρώτα χρόνια της ομάδας ήταν επιτυχημένα. Κέρδισε το Πρωτάθλημα ποδοσφαίρου Ελβετίας τις περιόδους 1911-1912 και 1913-1914. Αφού συμμετείχε 25 χρόνια στο Πρωτάθλημα ποδοσφαίρου Ελβετίας, υποβιβάστηκε στη Τσάλεντζ Λιγκ Ελβετίας. Κατάφερε να επιστρέψει στην ανώτατη κατηγορία, δεκαετίες αργότερα, την περίοδο 1980-81. Παρέμειναν στην κατηγορία και την περίοδο 1992-93 κέρδισε το Πρωτάθλημα ποδοσφαίρου Ελβετίας.
Εξωτερικοί σύνδεσμοι
Κατηγορία:Ποδοσφαιρικές ομάδες Ελβετίας Κατηγορία:Ιδρύσεις ποδοσφαιρικών ομάδων το 1902 Κατηγορία:ΦΚ Άαραου
Κλειστό Γυμναστήριο Γιώργος Μόσχος
Το Κλειστό Γυμναστήριο «Γιώργος Μόσχος» κατασκευάστηκε το 1989 και κατεδαφίστηκε το 2003. Βρισκόταν δίπλα από το Στάδιο Νίκος Γκούμας στη Νέα Φιλαδέλφεια και πήρε το όνομα του πρώην καλαθοσφαιριστή της ΑΕΚ Γιώργου Μόσχου.
Κατασκευή και ολοκλήρωση
Από το 1982 έως το 1985 στο γήπεδο δεν πραγματοποιήθηκε καμία εργασία. Το 1985 ολοκληρώθηκε η κατασκευή της οροφής. Το 1986 οι Ζουγανέλης, Κριμιτσάς, Γαβριήλ και Ερτσού προχώρησαν σε ενέργειες ώστε να δημοπρατηθεί το γήπεδο αλλά μετά από περικοπές 42% το έργο έμεινε στάσιμο για 18 μήνες μέχρι να απεγκλωβιστεί από το Δημόσιο. Η παρουσία του Μάκη Ψωμιάδη στα διοικητικά της ΑΕΚ είχε ως αποτέλεσμα να γίνουν ορισμένες διορθώσεις στο γήπεδο, οι οποίες όχι μόνο δεν ήταν απαραίτητες αλλά δημιούργησαν μεγάλα χρέη δίχως να προσφέρουν κάποιο αποτέλεσμα στην εικόνα του γηπέδου.
Από τον Απρίλιο του 1989, επί της διοικήσεως του Τάκη Δημητρακόπουλου, ξεκίνησε η προσπάθεια αποπεράτωσης του γηπέδου η οποία καρποφόρησε μετά από πολλές δυσκολίες και με τη βοήθεια εταιρειών και επιχειρήσεων που βοήθησαν την ΑΕΚ. Μετά από 15 χρόνια κατά τα οποία η ομάδα καλαθοσφαίρισης δεν είχε σταθερή έδρα απέκτησε το δικό της ιδιόκτητο κλειστό γήπεδο.
Εγκαταστάσεις
Το γήπεδο θύμιζε ρωμαϊκή αρένα, είχε αμφιθεατρική όψη και φιλοξενούσε 2.000 θεατές. Περιελάμβανε τέσσερις χώρους αποδυτηρίων, αίθουσα γυμναστικής, αίθουσα για βάρη και κυλικείο που συνδεόταν με το γήπεδου του ποδοσφαίρου, ενώ είχε 4 εξόδους.
Το σχήμα του γηπέδου δεν ήταν κυκλικό καθώς το πέταλο της θύρας 21 έβγαινε μέσα στον αγωνιστικό χώρο με αποτέλεσμα να μειώνεται η χωρητικότητα κατά 400 θέσεις. Αυτό ήταν συνέπεια του σχεδιασμού του γηπέδου καθώς δίπλα στο γήπεδο βρισκόταν το Άλσος της Νέας Φιλαδέλφειας, που είναι προστατευόμενος δασικός χώρος και ως εκ τούτου δεν επιτρεπόταν η επέκταση του γηπέδου κατά 2 μέτρα που διεκδίκησε η ΑΕΚ. Ο βαθμός επικινδυνότητας του γηπέδου υπήρξε υψηλός λόγω της κατασκευής του καθώς οι θεατές βρίσκονταν πολύ κοντά στον αγωνιστικό χώρο γεγονός που εγκυμονούσε κινδύνους για τους αθλητές αλλά και για συμπλοκές μεταξύ των θεατών.
Πηγές
Γιώργος Βαλαβάνης, Περιοδικό Το Τρίποντο, άρθρο: ''«Ρωμαϊκή Αρένα! Το κλειστό της ΑΕΚ τελείωσε οι αντίπαλοι πρέπει να τρέμουν»'', 24 Οκτωβρίου 1989, τεύχος 50, σελ. 50-51
38.03696°N, 23.7414°W
Κατηγορία:Γήπεδα καλαθοσφαίρισης στην Ελλάδα Κατηγορία:Αθλητικές εγκαταστάσεις στην Αθήνα Κατηγορία:Αθλητική Ένωση Κωνσταντινουπόλεως
Πανελλήνιο Πρωτάθλημα Καταδύσεων 1978
Το Πανελλήνιο Πρωτάθλημα Καταδύσεων 1978 ήταν η 21η διοργάνωση του ανεξάρτητου Πανελληνίου Πρωταθλήματος Καταδύσεων, που διεξήχθη από την Κολυμβητική Ομοσπονδία Ελλάδας. Η διοργάνωση πραγματοποιήθηκε στο Ολυμπιακό Κολυμβητήριο του Ζαππείου, στην Αθήνα παράλληλα με το 47ο Πανελλήνιο πρωτάθλημα κολύμβησης.
Πρωταθλήτρια ομάδα αναδείχθηκε ο Α.Σ. Αργοναύτες Βόλου για τέταρτη φορά στην ιστορία του.
Ανδρών
1976 | 1977 | 1978 | 1979 | 1980
Γυναικών
1976 | 1977 | 1978 | 1979 | 1980
Παραπομπές
Κατηγορία:Πανελλήνιο Πρωτάθλημα Καταδύσεων Κατηγορία:Αθλητικά γεγονότα του 1978 Κατηγορία:Διοργανώσεις υγρού στίβου στην Αθήνα
Γεωγραφία του Μπουρούντι
thumb|Τοπογραφικός χάρτης του Μπουρούντι thumb|Λεπτομερής χάρτης του Μπουρούντι (επιδέχεται μεγάλη μεγέθυνση) Το Μπουρούντι βρίσκεται στην Κεντρική Αφρική, στα ανατολικά της Λαϊκής Δημοκρατίας του Κονγκό, και εξ ολοκλήρου στο Νότιο Ημισφαίριο της Γης.
Φυσική γεωγραφία
Η έκταση του Μπουρούντι είναι 27.830 τετρ. χιλιόμετρα, δηλαδή είναι λίγο μεγαλύτερο από τη Στερεά Ελλάδα, Από αυτά, τα 25.680 είναι ξηρά και τα υπόλοιπα καλύπτονται από νερό, κυρίως της μεγάλης λίμνης Τανγκανίκα (η συνολική έκταση της οποίας είναι μεγαλύτερη από την έκταση του Μπουρούντι). Η χώρα δεν έχει θάλασσα, παρά μόνο λιμναία και χερσαία σύνορα, το συνολικό μήκος των οποίων ανέρχεται σε 1.140 χιλιόμετρα. Από αυτά, τα 236 είναι με τη Λαϊκή Δημοκρατία του Κονγκό, τα 315 με τη Ρουάντα και τα 589 χιλιόμετρα με την Τανζανία. Το Μπουρούντι βρίσκεται πάνω στον υδροκρίτη Κονγκό-Νείλου, που χωρίζει τις λεκάνες απορροής του ποταμού Κονγκό και του Νείλου. Η μακρύτερα εκτεινόμενη προέκταση του Νείλου, από την άλλη όχθη της λίμνης Βικτωρίας, μπορεί να θεωρηθεί ότι είναι ο ποταμός Ρουβιρόνζα, ο οποίος πηγάζει από το Μπουρούντι.
Κλίμα
Το Μπουρούντι έχει γενικώς κλίμα τροπικού υψιπέδου, με μεγάλες ημερήσιες διακυμάνσεις της θερμοκρασίας στις περισσότερες περιοχές του. Η θερμοκρασία ποικίλλει επίσης σημαντικά από περιοχή σε περιοχή, κυρίως εξαιτίας των υψομετρικών διαφορών. Το κεντρικό υψίπεδο απολαμβάνει ένα ευχάριστα δροσερό κλίμα, με μέση θερμοκρασία περί τους 20 °C. Οι περιοχές γύρω από τη λίμνη Τανγκανίκα είναι θερμότερες αυτού κατά τρεις βαθμούς περίπου, ενώ οι υψηλότερες περιοχές των βουνών έχουν μια μέση θερμοκρασία γύρω στους 16 °C. Η μέση ετήσια θερμοκρασία στη μεγαλύτερη πόλη της χώρας, την Μπουζουμπούρα, είναι 23 °C.
Οι βροχοπτώσεις είναι ακανόνιστες και εντονότερες στα βορειοδυτικά. Οι ξηρές. Υπάρχουν δυο περίοδοι βροχών, η μακρά (Φεβρουάριος-Μάιος) και η βραχεία (Σεπτέμβριος-Νοέμβριος), που εναλλάσσονται με δυο περιόδους ξηρασίας,τη μακρά (Ιούνιος-Αύγουστος) και τη βραχεία (Δεκέμβριος-Ιανουάριος). Μπορούμε έτσι να διακρίνουμε 4 εποχές του έτους, αν και όχι με την έννοια που τους δίνουμε στην εύκρατη ζώνη. Το μεγαλύτερο μέρος της χώρας δέχεται μέση ετήσια βροχόπτωση μεταξύ 1.300 και 1.600 χιλιοστομέτρων (mm). Η πεδιάδα Ρουζίζι και το βορειοανατολικό μέρος της χώρας δέχονται από 750 μέχρι 1000 mm.
Μορφολογία του εδάφους
thumb|right|Τοπίο στο υψίπεδο του Μπουρούντι Το έδαφος ολόκληρης της χώρας είναι ορεινό, με το κυριως υψίπεδο στα ανατολικά και τις χαμηλότερες περιοχές στα δυτικά, όπου το έδαφος χαμηλώνει απότομα εξαιτίας της Μεγάλης Ρηξιγενούς Κοιλάδας, που σε αυτή την περιοχή της Αφρικής καταλαμβάνεται από τη λίμνη Τανγκανίκα. Τα νότια και τα ανατολικά οροπέδια έχουν ταξινομηθεί από το Παγκόσμιο Ταμείο για τη Φύση ως τμήμα της μεγάλης οικοπεριοχής των «Δασικών περιοχών μιόμπο του κεντρικού Ζαμβέζ.
Φυσικοί πόροι
Το Μπουρούντι έχει αποθέματα νικελίου, ουρανίου, οξειδίων σπάνιων γαιών, τύρφης, κοβαλτίου, χαλκού, λευκοχρύσου (μέχρι σήμερα ανεκμετάλλευτα), βαναδίου, νιοβίου, τανταλίου, χρυσού, κασσιτέρου, βολφραμίου, καολίνη και ασβεστόλιθου. Υπάρχει επίσης καλλιεργήσιμη γη και υδροηλεκτρικό δυναμικό. Το Μπουρούντι έχει αρδευόμενη γη με έκταση 214,3 τετρ. χιλιόμετρα.
Περιβάλλον
Σημερινά περιβαλλοντικά ζητήματα για το Μπουρούντι είναι η διάβρωση του εδάφους, ως αποτέλεσμα της υπερβόσκησης και της επεκτάσεως της γεωργίας σε οριακά εδάφη, η αποδάσωση και η απώλεια ενδιαιτήματος, που απειλούν τους πληθυσμούς ειδών άγριας ζωής. Πλημμύρες και κατολισθήσεις αποτελούν τους κυριότερους φυσικούς κινδύνους για τους κατοίκους.
Το Μπουρούντι έχει υπογράψει τις εξής διεθνείς συμφωνίες που σχετίζονται με το περιβάλλον: για τη βιοποικιλότητα, την κλιματική αλλαγή-Πρωτόκολλο του Κιότο, την ερημοποίηση, τα κινδυνεύοντα είδη, τα επικίνδυνα απόβλητα, καθώς και το Πρωτόκολλο του Μόντρεαλ (προστασία του στρώματος του όζοντος).
Εμμαθά
right|thumb|250px|Η Εμμαθά κατά την ημέρα right|thumb|250px|Η Εμμαθά το βράδυ thumb|right|250px|Τμήμα του ψηφιδωτού πεζοδρομίου που ανακτήθηκε από την αρχαία συναγωγή της Εμμαθάς, τώρα εγκατεστημένο στην είσοδο του Ανώτατου Δικαστηρίου του Ισραήλ. thumb|right|250px|Νεαροί [[Κροκόδειλος του Νείλου|Κροκόδειλοι του Νείλου στη Φάρμα Κροκοδείλων της Εμμαθάς.]] Η Εμμαθά ή Άμαθα (חַמַּת גָּדֵר, Χαμάτ Γκαντέρ· חמתא דגדר, χαμμάτα ντεγκαντέρ) είναι περιοχή ιαματικών πηγών στην κοιλάδα του ποταμού Ιερομύκη, που χρησιμοποιείται από την κλασική αρχαιότητα. Βρίσκεται υπό ισραηλινό έλεγχο, σε αποστρατιωτικοποιημένη ζώνη μεταξύ Ισραήλ και Συρίας από το 1949 έως το 1967. Ο χώρος βρίσκεται δίπλα στα σύνορα με την Ιορδανία και περίπου 10 χιλιόμετρα από το τριεθνές Ισραήλ, Ιορδανίας και Συρίας. Τοποθετείται σε αρκετές μεταλλικές πηγές με θερμοκρασίες έως 50 °C.
Το αρχαίο εβραϊκό όνομα σημαίνει ιαματικές πηγές της (αρχαίας πόλης) Γκαντάρα.
Εξωτερικοί σύνδεσμοι
Κατηγορία:Πόλεις του Ισραήλ
Ποινικό Τάγμα 999
Το Ποινικό Τάγμα 999 ή Πειθαρχικό Τάγμα 999 (Strafbataillon 999) είναι αντιπολεμική ταινία του γερμανικού μεταπολεμικού κινηματογράφου (1960). Το σενάριο είναι βασισμένο στο ομώνυμο βιβλίο του Χάιντς Κονζάλικ, με θέμα την 999 Πειθαρχική Μεραρχία (Bewährungstruppe 999, Strafdivision 999 -συχνά αναφέρεται ως τάγμα, Strafbataillon 999) της Βέρμαχτ.
Πλοκή
Η ταινία αναπτύσσει την μοίρα τεσσάρων στρατιωτών που καταδικάστηκαν να υπηρετήσουν στο Ποινικό Τάγμα 999. Ο Σβάινεκε είναι ξεροκέφαλος ο Ούλριχ είναι κουμουνιστής, ο συνταγματάρχης φον Μπάρτλιτς επειδή αρνήθηκε να θυσιάσει τους στρατιώτες του σε επίθεση θανάτου, ένας άλλος επειδή δεν επέστρεψε εγκαίρως από την άδειά του, ο γιατρός Ντίοτσμαν επειδή έκανε πειράματα στον εαυτό του για να βρει αντίδοτο εναντίον των χημικών αερίων. Η ζωή τους στον στρατώνα είναι σκέτο μαρτύριο. Στο πεδίο της μάχης θα σκοτωθούν όλοι. Μόνος που θα επιζήσει θα είναι ο δειλός αρχιλοχίας Κρουλ, ο οποίος και θα παρασημοφορηθεί για ανδρεία.
Ιστορικό υπόβαθρο
Η «Πειθαρχική Μεραρχία 999» ήταν απάνθρωπος στρατιωτικός θεσμός. Στη μονάδα αυτή καλούνταν να υπηρετήσουν όσοι Γερμανοί στρατιώτες είχαν περιπέσει σε απαξίωση, για ηθικούς, ποινικούς ή άλλους λόγους. Δεν τους επιτρεπόταν να υπηρετήσουν στον κανονικό στρατό, αλλά τους επιβαλλόταν αναγκαστική θητεία υπό τις πιο αντίξοες συνθήκες, και έπαιρναν μέρος στις πιο αδιέξοδες επιχειρήσεις, με μόνη ελπίδα να επιζήσουν και να αποκατασταθεί η τιμή τους με ηρωισμό. Οι περισσότεροι έπεσαν στο πεδίο της μάχης μη έχοντας την παραμικρή διαφορετική επιλογή.
Πηγές
Κατηγορία:Ταινίες του 1960 Κατηγορία:Γερμανικές ταινίες Κατηγορία:Γερμανικές πολεμικές ταινίες Κατηγορία:Γερμανόφωνες ταινίες
Μαύρος λεμούριος
Ο μαύρος λεμούριος (Eulemur macaco, Ευλεμούριος ο μακάκος) είναι είδος λεμούριου της οικογένειας των λεμουρίδων (Lemuridae). Όπως όλοι οι λεμούριοι, είναι ενδημικός στη Μαδαγασκάρη. Αρχικά πιστεύονταν ότι το είδος είχε δύο υποείδη, το Eulemur macaco macaco και το Eulemur macaco flavifrons, όμως και τα δύο επανακατατάχθηκαν ως είδη από των Μιτερμάιερ και τους συνεργάτες τους το 2008, όντας πλέον ο Eulemur macaco - Ευλεμούριος ο μακάκος (μαύρος λεμούριος) και ο Eulemur flavifrons (λεμούριος του Σκλάτερ) αντίστοιχα.
Ο λεμούριος του Σκλάτερ (E. flavifrons) έχει μπλέ μάτια, το μοναδικό πρωτεύον εκτός των ανθρώπων με αυτό το χαρακτηριστικό, ενώ ο μαύρος λεμούριος έχει καφέ ή πορτοκαλί μάτια.
Και τα δύο είδη ζουν στη νοτιοδυτική Μαδαγασκάρη. Ο μαύρος λεμούριος εμφανίζεται στα υγρά δάση της περιοχής Σαμπιράνο της Μαδαγασκάρης καθώς και στα γύρω νησιά. Ο λεμούριος του Σκλάτερ περιορίζεται στη χερσόνησο Σαχαλαμάζα και τα διπλανά δάση. Υπάρχουν αναφορές για υβριδισμό των δύο ειδών εκεί όπου υπερκαλύπτονται οι οικότοποί τους στο Ειδικό Καταφύγιο Μανονγκαρίβο.
Περιγραφή
Ο μαύρος λεμούριος έχει μήκος 90 με 110 cm, από τα οποία 51-65 cm είναι το μήκος της ουράς. Η μάζα σώματός τους τυπικά κυμαίνεται από 1,8 έως 2,0 kg.
Ο μαύρος λεμούριος εμφανίζει σεξουαλικό διμορφισμό ως προς το χρώμα του. Τα αρσενικά έχουν μαύρη ή σκούρα σοκολατί γούνα, ενώ τα θηλυκά πιο ανοιχτή καφέ, εν γένει μέτρια καφέ, καστανή ή ακόμα και πορτοκαλί-καφέ γούνα. Τα αρσενικά έχουν μεγάλες μαύρες τούφες στα αυτιά ενώ τα θηλυκά μεγάλες άσπρες.
Άλλα είδη του γένους Ευλεμούριος που εμφανίζονται στο εύρος του μαύρου λεμούριου (εκτός από τον λεμούριο του Σκλάτερ) είναι ο κοινός καφέ λεμούριος, E. fulvus, του οποίου το εύρος αλληλεπικαλύπτεται με του μαύρου λεμούριου στις νότιες και ανατολικές παρυφές του εύρους του, και ο λεμούριος με κόκκινη κοιλιά, E. rubriventer, με τον οποίο εμφανίζονται μαζί στο Tsaratanana Massif. Οι E. fulvus και E. rubriventer έχουν διαφορετικό χρωματισμό και δεν επιδεικνύουν τον ακραίο σεξουαλικό διμορφισμό του E. macaco, κάνοντας απίθανη τη σύγχυση του μαύρου λεμούριου με τα άλλα είδη.
Δίαιτα
Ο μαύρος λεμούριος τρώει κατά κύριο λόγο φρούτα, τα οποία αποτελούν το 78% περίπου της δίαιτάς του. Άλλες τροφές περιλαμβάνουν λουλούδια, φύλλα, μανιτάρια, κάποια ασπόνδυλα και, ειδικότερα την ξηρή περίοδο, νέκταρ.
Συμπεριφορά
Ο μαύρος λεμούριος ζει και σε πρωτεύοντα και σε δευτερεύοντα δάση (αναγεννημένα δάση μετά από καταστροφή). Είναι δραστήριος και την ημέρα και την νύχτα. Αναζητά τροφή και στην άνω και στη μέση φυτοστοιβάδα, ειδικά την νύχτα, ενώ την ημέρα και στη βάση. Σε υποβαθμισμένους οικότοπους αναζητά τροφή και στο έδαφος ενώ μπορεί να φάει ακόμα και χώμα.
Ο μαύρος λεμούριος ζει σε ομάδες 2 έως 15 μελών, οι οποίες έχουν περίπου τον ίδιο αριθμό θηλυκών και αρσενικών. Το μέσο μέγεθος των ομάδων είναι περίπου 10 άτομα, Τα θηλυκά είναι κυρίαρχα και οι αψιμαχίες εντός της ομάδας είναι σπάνιες.
Αναπαραγωγή
Η αναπαραγωγή γίνεται συνήθως τον Απρίλιο και τον Μάιο. Κατά την περίοδο αναπαραγωγής ο ανταγωνισμός μεταξύ των αρσενικών αυξάνεται, ενώ τα αρσενικά κάποιες φορές περιφέρονται μεταξύ διάφορων ομάδων. Μετά από εγκυμοσύνη περίπου 125 ημερών γεννιέται συνήθως ένα μικρό, στα τέλη Αυγούστου έως τις αρχές Οκτωβρίου. Τα θηλυκά τυπικά γεννούν για πρώτη φορά σε ηλικία 2 ετών.
Παραπομπές
Κατηγορία:Λεμουρίδες
The Rock
Ο τίτλος The Rock ή και The Rocks μπορεί να αναφέρεται:
Ουίλιαμ Όρμπιτ
Ο Ουίλιαμ Όρμπιτ (γεννημένος William Mark Wainwright, 15 Δεκεμβρίου 1956, Shoreditch, Hackney) είναι ένας Βρετανός μουσικός, συνθέτης και μουσικός παραγωγός, ο οποίος ίσως είναι περισσότερο γνωστός για το έργο του στο δίσκο Ray of Light της Madonna, που κατάφερε να κερδίσει 4 Grammy Awards και έχει πουλήσει παγκοσμίως 16 εκατομμύρια αντίτυπα. Επίσης, ανέλαβε να κάνει παραγωγή σε αρκετά ανέκδοτα τραγούδια της Madonna, τα οποία έχουν ηχογραφηθεί για άλλα albums αλλά δεν έχουν χρησιμοποιηθεί ποτέ., Επιπρόσθετα, έχει κάνει παραγωγή στο album 13 από τους Blur, και διασκεύασε αρκετά τραγούδια από τον ίδιο δίσκο. Σχετικά πρόσφατα επέστρεψε στις ορχηστρικές του συνθέσεις. Συνολικά έχει κερδίσει 3 Grammy Awards.
Βιογραφία
Πίσω στη δεκαετία του ’80 και πολύ πριν από τη solo δουλειά του, δημιούργησε το συγκρότημα Torch Song μαζί με τη Laurie Mayer. Την ίδια εποχή, το συγκρότημα δημιούργησε το δικό του studio σε ένα εγκαταλελειμμένο σχολείο στο Harrow Road. Μοιράζονταν τα δικαιώματα του χώρου μαζί με μία ομάδα ισπανών αναρχικών και ο χώρος μετονομάστηκε σε El Centro Iberico. Αργότερα προστέθηκε ένα ακόμα μέλος, ο Rico Conning.
Ο Orbit υπήρξε η μουσική δύναμη πίσω από το συγκρότημα Bassomatic στια αρχές της δεκαετίας του ’90. Το hit τους το 1990 ήταν το τραγούδι "Fascinating Rhythm".
Ανέλαβε επίσης παραγωγές και διασκευές τραγουδιών για αρκετούς άλλους καλλιτέχνες,όπως για τη Γαλλίδα pop star Étienne Daho. Μαζί με τον παραγωγό πλέον Rico Conning ανέλαβαν την παραγωγή του δίσκου Pop Satori, του συγκροτήματος One Dove, και του Seal.Ανέλαβε επίσης να διασκευάσει την νο.1 επιτυχία του Prince από την ταινία του Batman με τίτλο "Batdance" το 1989.οι διασκευές του William Orbit κουβαλάν την υπογραφή των ηλεκτρονικών τεχνικών και ήχων με αποτέλεσμα να αναδεικνύουν ακόμα περισσότερο τη σόλο δουλειά του.
Ο Orbit ανέλαβε, επίσης, την παραγωγή μίας εκτέλεσης του τραγουδιού "Adagio for Strings" από Samuel Barber (η αυθεντική εκτέλεση του οποίου χρησιμοποιήθηκε με πολύ μεγάλη επιτυχία ως το κεντρικό θέμα του soundtrack της ταινίας Platoon). Το Adagio μπορεί να το βρει κανείς από το album Pieces in a Modern Style, το οποίο υπήρξε μία συλλογή από σύγχρονες διασκευές κλασικών κομματιών. Η διασκευή δια χειρός Orbit, διασκευάστηκε ξανά εκ νέου το 1999 από τον DJ Ferry Corsten κι έγινε μία αρκετά μεγάλη επιτυχία στα club, αγγίζοντας και το top5 των Βρετανικών charts με υψηλότερη θέση το #4.
Επίσης, έχει εργαστεί με γυναικεία συγκροτήματα και καλλιτέχνες. Εργάστηκε με το γυναικείο συγκρότημα All Saints ("Pure Shores", "Black Coffee") όπως επίσης και με τις Sugababes ("Spiral") και την Pink ("Feel Good Time" από την ταινία Charlie's Angels 2). Ακόμα, ανέλαβε την παραγωγή του EP "Dice" για τον Finley Quaye σε συνεργασία με την Beth Orton.Ο Quaye ήταν εκείνος που έπαιξε κιθάρα και τραγούδησε σε ορισμένα τραγούδια του Orbit συμπεριλαμβανομένου και του ανέκδοτου κομματιού 'Arioso' στο οποίο φωνητικά κάνει και η Madonna. Μερικές από τις καλύτερες διασκευές του Orbit συμπεριλαμβάνουν τις διασκευές "Electrical Storm" από το συγκρότημα U2 στο album The Best of 1990-2000. Η διασκευή αυτή έχει τίτλο "Electrical Storm (William Orbit Mix)."
Ίδρυσε την εταιρεία παραγωγών του, Guerilla Records, το 1989.
Ο Orbit έχει δημιουργήσει επίσης αρκετές ραδιοφωνικές εκπομπές. Στο τέλος της δεκαετίας του 1990 ανέλαβε μία εκπομπή η οποία βασιζόταν σε στοιχεία του Los Angeles με όνομα Stereo Odyssey. Ένα τραγούδι του Orbit, "Time To Get Wise", χρησιμοποιήθηκε σε μία ταινία το 2004 με τίτλο What the Bleep Do We Know!?, και ο τίτλος του τραγουδιού αντικατοπτρίζει λόγια βγαλμένα από το σενάριο της ταινίας.
Μέσα στο 2006, το album του Orbit, Hello Waveforms κυκλοφόρησε από την εταιρεία Sanctuary.Επίσης, ανέλαβε και την παραγωγή δύο ακόμα τραγουδιών— "Louise" και "Summertime" — για το album του Robbie Williams, το οποίο κυκλοφόρησε το 2006 με τίτλο Rudebox. Την ίδια περίοδο διασκεύασε και αρκετά κομμάτια από το πιο πρόσφατο δίσκο της Laurie Mayer, Black Lining.
Το φθινόπωρο του 2006,ένα κομμάτι με τίτλο "Purdy," το οποίο ο Orbit το συνέθεσε μαζί με τη Laurie Mayer και το Rico Conning, χρησιμοποιήθηκε ως soundtrack στην τηλεόραση της διαφημιστικής καμπάνιας της φίρμας H&M στην οποία πρωταγωνιστούσε η Madonna και είχε σκηνοθετηθεί από την ίδια και τον Dan Cadan. Μες στο 2007,ο Orbit συνέθεσε το πρώτο του ορχηστρικό σύνολο για μία ολοκληρωμένη ορχήστρα. Η σύνθεσή του αυτή, βγήκε για πρώτη φορά στα φώτα στις 8 Ιουλίου 2007, από τη φιλαρμονική ορχήστρα του BBC στο Bridgewater Hall κατά τη διάρκεια του διεθνούς φεστιβάλ του Manchester.
CBS Studios
Το CBS Studios είναι αμερικάνικη εταιρεία παραγωγής τηλεοπτικών έργων. Έχει επίσης υπό την κατοχή της την τηλεοπτική εταιρεία Paramount Global Distribution Group, την οποία χρηματοδοτεί με σκοπό την εξαγωγή "ποιοτικά αναβαθμισμένων" τηλεοπτικών έργων (σε σχέση με τα πιο εμπορικά τηλεοπτικά έργα που έχει αναλάβει το CBS Studios).